

# **VILNIAUS APYGARDOS TEISMAS**

Biudžetinė įstaiga, Gedimino pr. 40, 01501 Vilnius, tel. 8 706 68 369, el. p. [vilniaus.apygardos@teismas.lt](file:///\\srvmsg\Personalo%20skyrius\RASTINE\Rastai%20siuntimui\vilniaus.apygardos@teismas.lt)

Duomenys kaupiami ir saugomi Juridinių asmenų registre, kodas 193312970

|  |  |  |  |
| --- | --- | --- | --- |
|  |  |  |  |

VĮ „Turto bankas“ 2023-12-01 Nr. e2-3222-640/2023

Siunčiama per epp

PRANEŠIMAS

DĖL ATSILIEPIMO Į IEŠKINĮ PATEIKIMO

Vilniaus apygardos teisme yra priimtas ieškovo UAB „Vilungės statyba“ ieškinys atsakovei VĮ „Turto bankas“ dėl sprendimo vienašališkai nutraukti viešojo pirkimo sutartį panaikinimo.

Vadovaujantis Lietuvos Respublikos civilinio proceso kodekso 142 str. pranešame, kad ne vėliau kaip per 30 dienų nuo teismo pranešimo įteikimo dienos atsakovas privalo, o tretysis asmuo turi teisę pateikti teismui atsiliepimą į pareikštą ieškinį.

Atsiliepimas turi atitikti CPK 111 straipsnio ir 142 straipsnio 2 dalies reikalavimus, pagal kuriuos turi būti papildomai nurodyta: sutinkama ar ne su pareikštu ieškiniu; nesutikimo motyvai; įrodymai, kuriais grindžiami nesutikimo motyvai; atsakovo nuomonė dėl sprendimo už akių priėmimo, jeigu ieškovas nepateiks paruošiamųjų procesinių dokumentų, ir informaciją ar byla bus vedama per advokatą. Jeigu byla bus vedama per advokatą, taip pat nurodomas advokato vardas, pavardė, darbo vietos adresas. Atsiliepime į ieškinį taip pat turi būti nurodyta atsakovo nuomonė dėl taikos sutarties sudarymo aplinkybių, kai atsakovas pageidauja ją pateikti. Pateikiamo atsiliepimo ir jo priedų skaičius turi atitikti CPK 113 straipsnio reikalavimus.

Pareigą pateikti atsiliepimą reglamentuoja CPK 226 straipsnis, o atsiliepimo nepateikimo pasekmės yra numatytos CPK 142 str. 3 ir 4 dalyse, pagal kurias teismui yra suteikta teisė atsisakyti priimti įrodymus ir motyvus, kurie galėjo būti pateikti atsiliepime į ieškinį, ir, esant ieškovo prašymui, priimti sprendimą už akių.

Atsakovas ir tretieji asmenys informuojami, jog ieškinys ir jo priedai teismui buvo pateikti pagal CPK 1751 str. elektronine forma ir elektroninių ryšių priemonėmis, todėl teisme buvo suformuota elektroninė byla. Teismas siunčia atsakovui it tretiesiems asmenims šį pranešimą paštu ir nurodo, jog su ieškiniu ir jo priedais galima susipažinti prisijungus prie Lietuvos teismų elektroninių paslaugų portalo www.e.teismas.lt (toliau – EPP). Taip pat atsiliepimas su priedais turės būti pateiktas EPP sistemoje suskaitmeninta forma. . Dėl didelės apimties priedai nespausdinami, su jais galite susipažinti Vilniaus apygardos teisme arba prisijungę EPP.

PRIDEDAMA. Ieškinio kopija su priedais atsakovui.

Teismo raštinės skyriaus Civilinių bylų biuro Eglė Čeponienė

teismo posėdžių sekretorė

Eglė Čeponienė, tel.: 8 706 68427 , el. p. [egle.ceponiene@teismas.lt](mailto:egle.ceponiene@teismas.lt)